DITTO ร่วมพัฒนา “ป่าชายเลน” อีกหมื่นไร่ จับตา “คาร์บอนเครดิต” แตะแสนตัน
DITTO ร่วมพัฒนา “โครงการปลูกป่าชายเลน” อีก 10,209.89 ไร่ นาน 30 ปี จับตาปี 69 “คาร์บอนเครดิต” แตะแสนตัน
DITTO ร่วมพัฒนา “โครงการปลูกป่าชายเลน” อีก 10,209.89 ไร่ นาน 30 ปี จับตาปี 69 “คาร์บอนเครดิต” แตะแสนตัน
20 ม.ค. 2566

บริษัท ดิทโต้ (ประเทศไทย) จำกัด (มหาชน) หรือ DITTO เปิดเผยข้อมูลผ่านระบบสารสนเทศของตลาดหลักทรัพย์แห่งประเทศไทย (ตลท.) ว่า บริษัทฯ ได้เข้าร่วมเป็นผู้พัฒนาโครงการปลูกป่าชายเลนเพื่อประโยชน์จากคาร์บอนเครดิต ประจำปี พ.ศ. 2565 กับบริษัทที่ไม่ได้มีความเกี่ยวข้องกัน ซึ่งเป็นไปตามระเบียบกรมทรัพยากรทางทะเลและชายฝั่งว่าด้วยการแบ่งปันคาร์บอนเครดิตที่ได้จากการปลูกและบํารุงป่าชายเลนสำหรับบุคคลภายนอก พ.ศ. 2565 กับกรมทรัพยากรทางทะเลและชายฝั่ง กระทรวงทรัพยากรธรรมชาติและสิ่งแวดล้อม จำนวนที่เนื้อที่ 10,209.89 ไร่ โดยมีระยะเวลาดำเนินการโครงการ 30 ปี ตามเป้าหมายลดการปล่อยก๊าซเรือนกระจก เพิ่มแหล่งกักเก็บคาร์บอนของประเทศไทยมุ่งสู่ความเป็นกลางทางคาร์บอน (Carbon Neutrality) ภายในปี ค.ศ. 2050 และเป้าหมายการปล่อยก๊าซเรือนกระจกสุทธิเป็นศูนย์ (Net Zero Emissions) ภายในปี ค.ศ. 2065 ตามที่ประเทศไทยได้แสดงเจตนารมย์ลดการปล่อยก๊าซเรือนกระจกในการประชุม COP 26 เมื่อเดือนพฤศจิกายน พ.ศ. 2564 ที่ผ่านมา
ทั้งนี้สืบเนื่องจากเดิมบริษัทย่อยได้รับการจัดสรรพื้นที่ดำเนินโครงการจากโครงการดังกล่าวเป็นจำนวน 11,448.30 ไร่ และครั้งนี้ได้เข้าร่วมเป็นผู้พัฒนากับบริษัทที่ไม่ได้มีความเกี่ยวข้องกันอีกจำนวน 10,209.89 ไร่ ดังนั้นปัจจุบันบริษัทฯ ได้มีส่วนร่วมในการพัฒนาพื้นที่ปลูกป่าชายเลนที่ได้รับการจัดสรรรวมเป็นจำนวนทั้งสิ้น 21,658.19 ไร่
ด้านบริษัทหลักทรัพย์ บัวหลวง จำกัด (มหาชน) ประเมินว่า แนวโน้มปี 2569 DITTO จะได้รับคาร์บอนเครดิตต่อปีอยู่ที่ราว 1 แสนตันต่อปี